title: Níquel
text: O níquel (de l'alemán < Nickel) ye un elemento quimico de numero atomico 28 y simbolo Ni situato en o grupo 10 d'a tabla periodica d'os elementos.
  
  Caracteristicas prencipals 
  Ye un metal de transición de color blanca-archent, conductor d'a electricidat y d'a calor, ye dúctil y maleable por lo que se puet laminar, pulir y forchar facilment, y presenta una mica de ferromagnetismo. Se troba en diferents minerals, en meteoritos (en aleyación con o fierro) y, en primeras, bi ha níquel en l'interior d'a Tierra.
  
  Ye resistent a la corrosión y se gosa emplegar como recubrimiento, por meyo de electrodeposición. O metal y belunas d'as suyas aleyacions, como o metal monel, s'emplegan ta manellar o fluor y bells fluoruros por o feito de que reacciona con dificultat con istos productos.
  
  O suyo estato d'oxidación mas normal ye +2. Puet presentar-ne atros, s'han observato estatos d'oxidación 0, +1 y +3 en complexos, pero no son guaire caracteristicos.
  
  Aplicacions 
  Alto u baixo o 65% d'o níquel consumito se fa servir en a fabricación d'acero inoxidable austenitico y un atro 12% en superaleyacions de níquel. A resta, un 23%, se reparte entre atras aleyacions, baterías recarregables, catalisi, acunyación de moneda, recubrimientos metalicos y fundición:
   AlNiCo, aleyación ta imáns.
   O mu-metal s'emplega ta apantallar campos magneticos por a suya alta permeabilidat magnetica.
   As aleyacions níquel-arambre (monel) son muit resistents a la corrosión, emplegando-se en motors marins y industria quimica.
   L'aleyación níquel-titanio (nitinol-55) presenta o fenomeno de memoria de forma y s'usa en robotica, tamién bi ha aleyacions que presentan superplasticidat.
   Catalisi d'a hidrochenación de aceites vechetals.
  
  Rol biolochico 
  Muitas hidrochenasas, encara que no todas, contienen níquel, mas que mas en aquellas que tienen a función d'oxidar o hidrocheno. Pareixe que o níquel tien cambeos en o suyo estato d'oxidación lo que indicaría que o nuclio de níquel ye a parti activa d'a enzima.
  
  O níquel ye tamién present en a enzima metil como reductasa y en bacterias metanochenicas.
  
  Referencias
  
  Vinclos externos 
  
    Enciclopedia Libre - Níquel
    L'orichen d'o nombre
    Los Alamos National Laboratory - Níquel
    webelements.com - Níquel
    environmentalchemistry.com - Níquel
  
  Elementos quimicos
  Metals de transición